Константин Балмонт
От тебе бягам аз, човечество…

Превод от руски: Андрей Андреев, 1993

chitanka.info

От тебе бягам аз, човечество,

презирам твоята лъжа,

единственото ми отечество

си ти, съсипана душа.

А колко ми е скучно с хората,

едно и също виждам в тях.

В стиха съм влюбен и в просторите,

в случайния, най-сладък грях.

О, как обичам неподвластното,

целувка взета изведнъж,

възторга, сладкото прехласване,

стиха със струи пеещ дъжд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.